Shhh... I Love You

Shhh... I Love You ialah sebuah siri drama televisyen Malaysia 2017 arahan Nizam Zakaria  Dibintangi oleh Elvina Mohamad, Gambit Saifullah dan Tash Yong, siri ini memulakan tayangan perdana di Slot Akasia TV3 dari 3 April 2017 menggantikan Suamiku Paling Sweet.Drama Shhh... I Love You (TV3) My Infotaip (28 Mac 2017). Dicapai pada 28 Mac 2017.

Sinopsis
Kisah Nadia dan Aidan yang berjumpa pertama kali di kedai dan ingin dijodohkan oleh adik-adiknya. Perkenalan yang singkat membuatkan Aidan nekad untuk menjaga Nadia kerana ada suatu rahsia disebaliknya. Ketika berusia 10 tahun, Nadia telah disahkan menghidap miokarditis atau lebih dikenali sebagai keradangan otot jantung. Namun setelah 5 tahun berlalu, keadaan jantung Nadia semakin merosot apabila jantungnya gagal mengepam darah dan mengalami bengkak yang teruk. Maka, pemindahan jantung adalah satu-satunya cara untuk menyelamatkan Nadia. Sejak itu Nadia hidup dalam keadaan yang menderita kerana keadaan jantungnya dan terpaksa menggunakan jantung mekanikal sehinggalah usinya 18 tahun apabila ada seorang penderma yang sanggup menderma jantungnya kepada Nadia dan jantung penderma itu sesuai dengan Nadia. Syukur Puan Asma dan Encik Omar, ibubapa Nadia kepada penderma itu tetapi nama penderma itu dirahsiakan atas permintaan penderma itu sendiri. Setelah 10 tahun berlalu selepas pembedahan itu, Nadia kini sudah boleh menjalani hidupnya seperti biasa walaupun masih kehidupan sehariannya bergantung kepada ubat-ubat hospital. Nadia kini memiliki jantung bekas tunang Aidan, Sumayyah yang sudah tiada. Dek kerana itu, Aidan mengahwini Nadia tanpa ada perasaan cinta. Kemelut melanda apabila segala rahsia terbongkar. Nadia cuba meraih cinta Aidan. Mampukah rumah tangga mereka bertahan?

Pelakon

Pelakon utama
 Gambit Saifullah sebagai Kapten Aidan
 Elvina Mohamad sebagai Nur Nadia Omar
 Tash Yong sebagai Sumayyah

Pelakon pembantu
 Hafreez Adam sebagai Naufal
 Aien Zahalan sebagai Diana
 Hani Nazrina sebagai Ain
 Bella Nazari sebagai Sumaira
 Nafiez Zaidi sebagai Angah
 Hilal Azman sebagai Omar
 Fikhree Bakar sebagai Along
 Fara Mendoza sebagai Zetty
 Adeline Tsen sebagai Helen
 Wan Nor Azlin sebagai Zauwiyah
 Amalina Arham sebagai Wafa

Runut bunyi
 "Kisah Cinta" - Asfan Shah
 "Bukan Aku" - Hyper Act

 Rujukan 

Kategori:Rancangan TV3
Kategori:Drama Melayu 2017
Kategori:Drama arahan Nizam Zakaria
Kategori:Drama adaptasi novel di Malaysia